1983R1915 — MT — 02.08.2005 — 003.002

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:





Ikkoreġut b'







(*) Dan l-att qatt ma ġie ppubblikat bil-Malti.









▼B

IR-REGOLAMENT TAL-KUMMISSJONI (KEE) Nru 1915/83

tat-13 ta’ Lulju 1983

dwar regoli dettaljati ta’ implimentazzjoni dwar iż-żamma ta’ kontijiet biex ikun determinat id-dħul ta’ ażjendi agrikoli







IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill Nru 76/65/KEE tal-15 ta’ Ġunju 1965 li jistabbilixxi sistema għall-ġbir ta’ data ta’ kontijiet dwar dħul u x-xogħolijiet ta’ negozju ta’ azjendi agrikoli fil-Komunità Ekonomika Ewropea ( 1 ), kif l-aħħar emendat bir-Regolament (KEE) Nru 2143/81 ( 2 ), u partikolarment Artikoli 6 u 9 tiegħu, Billi r-Regolament tal-Kummissjoni Nru 184/66/KEE ( 3 ), kif l-aħħar emendat bir-Regolament (KEE) Nru 1860/82 ( 4 ) għandu jiġi aġġustat għas-sitwazzjoni preżenti li fiha jaħdem in-network ta’ data; Billi kull sena għandu jiġi konkluż kuntratt bejn l-awtoritajiet kompetenti nominati minn kull Stat Membru u l-uffiċċji tal-kontijiet li ma jifformawx parti minn dipartiment amministrattiv fejn l-uffiċċju tal-kontijiet iwiegħed li jwettaq l-obbligi f’konformità mar-regoli tal-Komunità; billi l-kuntratt in kwistjoni għandu jinkludi dispożizzjonijiet li jirreferu għar-regoli tal-Komunità konċernati; Billi biex jiġi żgurat illi r-riżultati tan-network ta’ data jiġu preżentati kull sena fi żmien mhux wisq bogħod mid-data ta’ meta l-ewwel prospetti tal-biedja jingħaddu lill-Kummissjoni, il-perjodu li matulu t-tmiem tas-sena ta’ kontijiet jista’ jaqa’ għandu jiġi limitat; Billi t-terminu għall-preżentazzjoni tal-prospetti tal-biedja għandu jkun hekk li jippermetti lill-uffiċċji tal-kontijiet, lill-aġenziji ta’ kooperazzjoni u lill-Kummissjoni li jwettqu xogħolhom; Billi l-perjodu għall-preżentazzjoni tal-prospetti għandu jiġi kalkolat mit-tmiem tas-sena ta’ kontijiet li għaliha jirreferu; Billi, biex jiġi kkunsidrat bħala mimli kif għandu jkun, prospett tal-biedja irid ikun fih data illi huma fattwalment preċiżi u rrekordjati u preżentati f’konformità mar-Regolament tal-Kummissjoni (KEE) Nru 2237/77 tat-23 ta’ Settembru 1977 fuq il-formola ta’ prospett tal-biedja illi għandha tintuża għall-għan li jiġi determinat id-dħul minn ażjendi agrikoli ( 5 ), kif l-aħħar emendat bir-Regolament (KEE) Nru 3272/82 ( 6 ); Billi l-ħlas standard li jrid isir mill-Kummissjoni għandu jitħallas għal prospetti tal-biedja mimlijin kif għandu jkun u preżentati sa l-egħluq tal-perjodu preskritt; Billi, minħabba ż-żieda ġenerali fl-ispejjeż u l-effetti tagħha fuq il-mili tal-prospett tal-biedja, il-ħlas għandu jiġi rivedut f’intervalli regolari; Billi, biex titjieb l-eżekuzzjoni ta’ l-operazzjonijiet finanzjarji involuti fil-pagament tal-ħlas standard, għandhom jiddaħħlu dispożizzjonijiet dwar ħlas akkont; Billi r-Regolament Nru 184/66/KEE għandu jiġi mħassar mill-bidu tas-sena ta’ kontabilità 1984 u d-dispożizzjonijiet ġodda għandhom jiġu applikati mill-bidu ta’ dik is-sena stess; Billi l-Kumitat tal-Komunità dwar Network ta’ Data għall-Kontijiet tal-Biedja ma ppreżentax l-opinjoni tiegħu fi żmien mogħti lilu mill-president tiegħu, ADOTTAT DAN IR-REGOLAMENT:







Artikolu 1

Il-kuntratt imsemmi f’Artikolu 9(1) tar-Regolament Nru 79/65/KEE għandu jkun fih mill-inqas il-klawsoli preskritti fl-Anness.

Artikolu 2

Is-sena tal-kontijiet ta’ 12-il xahar konsekuttivi msemmija f’punt I (a) ta’ Anness II għar-Regolament (KEE) Nru 2237/77 għandha tintemm fil-perjodu ta’ bejn il-31 ta’ Diċembru u t-30 ta’ Ġunju biż-żewġ dati inklużi.

▼C1

Artikolu 3

The liaison agency shall forward to the Commission all the farm returns presented in the form laid down in Annex III to Regulation (EEC) No 2237/77.

For the accounting year 2004 the farm returns shall be forwarded not later than 13 months after the end of that accounting year. However, the liaison agency in the Czech Republic, Estonia, Cyprus, Latvia, Lithuania, Hungary, Malta, Poland, Slovenia and Slovakia shall forward the farm returns not later than 18 months after the end of that accounting year.

From the 2005 accounting year onwards the farm returns shall be forwarded not later than 12 months after the end of the accounting year in question.

◄

Il-prospetti tal-biedja għandhom jitqiesu li ntbagħtu lill-Kummissjoni meta l-aġenzija tal-koperazzjoni, wara li d-dejta tkun imdaħħla fis-sistema tat-twassil u l-kontroll tad-dejta tal-Kummissjoni u wara li l-kontrolli sussegwenti tal-kompjuter ikunu esegwiti, tikkonferma li d-dejta hija lesta biex tiddaħħal fid-database tal-Kummissjoni.

▼B

Artikolu 4

Prospett tal-biedja għandu jiġi kkunsidrat bħala mimli kif għandu jkun meta:

— il-kontenuti tiegħu huma fattwalment preċiżi, u

— id-data tal-kontijiet li jkunu jinsabu fih ikunu ġew reġistrati u jkunu preżentati skond id-dispożizzjonijiet tar-Regolament (KEE) Nru 2237/77.

Artikolu 5

▼M2

1. Il-Kummissjoni għandha tħallas miżata fissa lill-Istati Membri kkonċernati għal kull prospett tal-biedja mimli kif għandu jkun li jkun mgħoddi lilha fil-perjodu preskritt f'Artikolu 3.

1a. In-numru totali ta' prospetti tal-biedja mimlija u mibgħuta kif għandu jkun li huma eliġibbli għall-miżata standard m'għandhomx ikunu iktar min-numru totali ta' azjendi li jirritornaw il-prospetti stabbilit għal dak l-Istat Membru fl-Anness I tar-Regolament (KEE) Nru 1859/82

Għall-Istati Membri li għandhom iktar minn diviżjoni waħda, in-numru ta' prospetti tal-biedja mimlija u mibgħuta kif għandu jkun li huma eliġibbli għall-miżata standard għal kull diviżjoni, jista' jkun sa 20 % ogħla min-numru stabbilit għad-diviżjoni kkonċernata, sakemm dak in-numru totali ta' prospetti tal-biedja mimlija u mibgħuta kif għandu jkun tal-Istat Membru kkonċernat ma jkunx ogħla min-numru totali stabbilit għal dak l-Istat Membru fl-Anness I tar-Regolament (KEE) Nru 1859/82.

Jekk in-numru tal-prospetti tal-biedja mimlija u mibgħuta kif għandu jkun rigward diviżjoni jew Stat Membru, jkun inqas minn 80 % tan-numru ta' azjendi li jirritornaw il-prospetti stabbilit għal dik id-diviżjoni jew għall-Istat Membru kkonċernat, il-ħlas standard għall-prospetti tal-biedja għal dik id-diviżjoni jew dak l-Istat Membru kkonċernat għandu jkun imnaqqas b':

— 10 % għas-sena tal-kontabilità 2005;

— 20 % għas-sena tal-kontabilità 2006 u s-snin ta' wara.

Jekk ikun hemm tnaqqis kemm għad-diviżjoni kif ukoll għall-Istat Membru kkonċernat, it-tnaqqis għandu jkun applikat fuq livell nazzjonali biss.

It-tnaqqis għas-sena tal-kontabilità 2005 stabbilit fl-ewwel inċiż tat-tielet sottoparagrafu m'għandux japplika għar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja

▼B

2. Il-piż fiss għandu jitħallas f’żewġ rati:

— pagament wieħed akkont li jikkorrispondi għal 50 % tal-piż għandu jitħallas fil-bidu tas-sena tal-kontijiet ta’ kull Stat Membru għan-numru ta’ azjendi li jkunu bagħtu l-prospetti kif stipulat f’Anness I għar-Regolament tal-Kummissjoni (KEE) Nru 1859/82 ( 7 ),

— il-bilanċ, li għandu jiġi kalkolat permezz tal-moltiplikazzjoni tal-piż bin-numru ta’ prospetti tal-biedja mimlijin kif għandu jkun u mgħoddija lill-Kummissjoni u t-tnaqqis tal-pagament akkont imsemmi hawn fuq, għandu jitħallas fi żmien sitt xhur mir-riċevuta tal-prospetti tal-biedja mill-Kummissjoni.

3. L-ammont tal-piż fiss għandu jiġi iffissat skond il-proċedura preskritta f’Artikolu 19 tar-Regolament Nru 79/65/KEE.

Artikolu 6

Dan ir-Regolament għandu jidħol fis-seħħ fil-ġurnata wara l-publikazzjoni tiegħu fil-Ġurnal Uffiċjali tal-Komunitajiet Ewropej.

Għandu japplika mill-bidu tas-sena tal-kontijiet 1984.

Ir-Regolament Nru 184/66/KEE huwa hawnhekk imħassar. Għandu jibqa’ applikabbli sa tmiem is-sena tal-kontijiet 1983.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









ANNESS

Patti tal-kuntratt imsemmi f’Artikolu 9 tar-Regolament Nru 79/65/KEE

Il-kuntratti konklużi bejn l-awtorità kompetenti nominata mill-Istat Membru u mill-uffiċċji tal-kontijiet li ma jiffurmawx parti minn dipartiment amministrativ u li jkunu ntgħażlu skond id-dispożizzjonijiet tar-Regolament Nru 79/65/KEE għandhom jinkludu għallinqas il-patti li ġejjin, espressi espliċitament:

— l-impenn mill-uffiċċju tal-kontijiet li jimla l-prospetti tal-biedja skond ir-regoli tal-Komunità,

— impenn mill-uffiċċju tal-kontijiet li jgħaddi l-prospetti tal-biedja f’perjodu li jkun jagħmilha possibbli li jiġu imħarsa r-regoli tal-Komunità,

— impenn mill-uffiċċju tal-kontijiet li jagħti lill-aġenzija ta’ kooperazzjoni l-informazzjoni kollha li din ta’ l-aħħar tista’ titlob fil-qadi ta’ dmirijietha,

— impenn mill-uffiċċju tal-kontijiet li ma jikxef ebda data dwar kontijiet individwali jew dwar kull tip ta’ dettalji individwali oħra li jkun kiseb waqt il-qadi ta’ dmirijietu jew b’xi mod ieħor inċidentalment dwar il-qadi ta’ dmirijiet konnessi man-Network ta’ Data dwar Kontijiet tal-Biedja, u impenn li l-persuni kollha imqabbda biex jaħdmu fil-qadi ta’ dawn id-dmirijiet għandhom ikunu marbuta bl-istess obbligi u li ser jieħu l-miżuri kollha meħtieġa għal dan.